Publication: Magyar Közlöny
Issue: MK-1999-97 (Year: 1999, Number: 97)
Era: 1990-2004
Section: (3) bekezdésre változtatta az 1999. évi LXXV. törvény 75. § (3) bekezdése.
Paragraph Index: 522

72. § (1) A Határőrség központi és helyi szervei saját illetékességi területükre kiterjedően a Hvt. 73. § (5) bekezdése alapján kezelik a hadkiegészítő parancsnokságtól átvett hadkötelesek nyilvántartásának adatait, melyeket a bevonulás időtartama alatt bekövetkezett változás pontosítása, beosztásba helyezés és beosztásban tartás érdekében kiegészíthetnek a velük szemben folyamatban lévő hátrányos jogkövetkezmények alóli mentesítésre, családi állapotra és szociális helyzetre, szellemi fogyatékosságra, személyiségzavarra, öngyilkosságra való hajlamra, kábítószerrel vagy kábító hatású anyaggal kapcsolatos szenvedélybetegségre vonatkozó adatokkal a hadkötelezettségét teljesítő személy leszereléséig.

Source: https://magyarkozlony.hu/hivatalos-lapok/09b3ab9afcd857059179784c24f1434d87c95565/dokumentumok/e9a85bb106defc31abf1d0b2d090ab61a32f8e8e/letoltes